…Дзеці ў шыкоўных нацыянальных касцюмах з музычнымі інструментамі і вышытымі ручнікамі выглядалі надзвычай прыгожа, а пасля канцэрта на пэўны час памяшканне садка ператварылася ў сапраўдную кірмашовую пляцоўку. Рыхтавацца да свята выхавальнікам дапамагалі бацькі — загадзя выпеклі пірагі, кексы, печыва, якія карысталіся вялікім попытам. Такія мерапрыемствы духоўна ўзбагачаюць дзяцей, і ў выніку задаволеныя засталіся ўсе — і бацькі, і супрацоўнікі, і малыя.